proxectonos/corpus_dominio_legal_administrativo_tmp huggingface dataset:
RESOLUCIÓN do 27 de maio de 2025, da Dirección Xeral de Traballo Autónomo e Economía Social, pola que se fai pública a concesión dos premios do certame Cooperativismo no ensino 2025 (código de procedemento TR802O).
Consellería de Emprego, Comercio e Emigración — III. Outras disposicións — 10/06/2025

Mediante a Orde do 23 de decembro de 2024 pola que se establecen as bases reguladoras do certame Cooperativismo no ensino e os premios á cooperación, e se procede á súa convocatoria para o ano 2025 (DOG núm. 21, do 31 de xaneiro), establecéronse as bases reguladoras do certame Cooperativismo no ensino, dirixido ao alumnado dos centros educativos de Galicia.
Nestas bases reguladoras estableceuse que os traballos participantes neste certame Cooperativismo no ensino 2025 serán avaliados por un tribunal e que a persoa titular da Dirección Xeral de Traballo Autónomo e Economía Social resolverá a concesión dos premios, que serán obxecto de publicación no Diario Oficial de Galicia.
Unha vez emitidas as propostas de concesión dos premios polos tribunais encargados de avaliar os traballos presentados nas distintas modalidades, nas súas reunións do 22 e 23 de maio de 2025, mediante a Resolución da Dirección Xeral de Traballo Autónomo e Economía Social, do 27 de maio de 2025, aprobouse a concesión dos premios.
Por todo o anterior,
Facer pública a concesión dos premios do certame Cooperativismo no ensino 2025 dirixido ao alumnado dos centros educativos de Galicia que se relacionan no anexo que se xunta a esta resolución.
Santiago de Compostela, 27 de maio de 2025
Modalidade de actividades artísticas, dirixida ao alumnado dos centros de educación infantil, primaria e educación especial por categorías:
– Categoría A: alumnado de 2º ciclo de educación infantil.
Premio ao mellor traballo: Os súper saudables: cooperación en acción do CEIP Plurilingüe Domaio.
Accésit: Sementando cooperativismo do CEIP Pintor Antonio Fernández.
– Categoría B: alumnado de 1º e 2º de educación primaria.
Premio ao mellor traballo: Cooperamos por unha biblioteca chea de vida do CEIP Plurilingüe Domaio.
Accésit: Cocoperativismo do CEIP San Miguel de Reinante.
– Categoría C: alumnado de 3º e 4º de educación primaria.
Premio ao mellor traballo: A aventura de cooperar pola igualdade, xogando e creando do CEIP Plurilingüe Domaio.
Accésit: Cooperaencoro do CEIP San Miguel de Reinante.
– Categoría D: alumnado de 5º e 6º de educación primaria.
Premio ao mellor traballo: Coñécete, coopera, transforma do CEIP Plurilingüe Domaio.
Accésit: Coop-Nector do CEIP San Miguel de Reinante.
Modalidade de actividades cooperativizadas, dirixida ao alumnado dos centros de educación secundaria obrigatoria e educación especial:
Premio ao mellor traballo: deserto.
Accésit: deserto.
Modalidade de proxectos empresariais cooperativos, dirixida ao alumnado dos centros de formación profesional e de ensinanzas de réxime especial:
Premio ao mellor proxecto empresarial cooperativo: Milgranda, Sociedade Cooperativa Galega presentado polo alumnado do IES Rosalía Mera.
Accésit ao proxecto empresarial finalista: Maruxía presentado polo alumnado da Sociedade Cooperativa Galega Mendiño.
DECRETO 38/2025, do 9 de xuño, polo que se dispón que cese Marta Villaverde Acuña como directora xeral de Desenvolvemento Pesqueiro.
Consellería de Presidencia, Xustiza e Deportes — II. Autoridades e persoal — 10/06/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, presentada, o pasado 4 de xuño, renuncia expresa da titular do posto de directora xeral de Desenvolvemento Pesqueiro, con motivo de pasar a desempeñar o cargo de conselleira do Mar, por proposta do conselleiro de Presidencia, Xustiza e Deportes e logo de deliberación do Consello da Xunta de Galicia, na súa reunión do día nove de xuño de dous mil vinte e cinco,
Que cese, por pase a outro destino, Marta Villaverde Acuña, como directora xeral de Desenvolvemento Pesqueiro, agradecéndolle os servizos prestados.
O cesamento terá efectos do día 4 de xuño de 2025.
Santiago de Compostela, nove de xuño de dous mil vinte e cinco
RESOLUCIÓN do 3 de xuño de 2025, da Dirección Xeral de Centros e Recursos Humanos, pola que se publica o anuncio da actualización da oferta de formación profesional do sistema educativo en centros públicos da Comunidade Autónoma de Galicia para o curso académico 2025/26.
Consellería de Educación, Ciencia, Universidades e Formación Profesional — III. Outras disposicións — 10/06/2025

Co obxecto de proceder á actualización da oferta de formación profesional do sistema educativo en centros públicos da Comunidade Autónoma de Galicia para o curso académico 2025/26, a Dirección Xeral de Centros e Recursos Humanos
Anunciar que a actualización da oferta de formación profesional do sistema educativo en centros públicos da Comunidade Autónoma de Galicia para o curso académico 2025/26, que inclúe algúns aspectos para a súa organización, estará dispoñible no portal educativo da Consellería de Educación, Ciencia, Universidades e Formación Profesional (https://www.edu.xunta.gal/portal).
Santiago de Compostela, 3 de xuño de 2025
EXTRACTO da Orde do 16 de maio de 2025 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2025 (código de procedemento TR802R).
Consellería de Emprego, Comercio e Emigración — III. Outras disposicións — 10/06/2025

BDNS (Identif.): 834398.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/834398
https://www.infosubvenciones.es/bdnstrans/GE/es/convocatoria/834395 (minimis)
https://www.infosubvenciones.es/bdnstrans/GE/es/convocatoria/ 834397 (minimis)
Os códigos asignados por la BDNS corresponden a un mesmo texto da convocatoria.
Primeiro.
Entidades beneficiarias
As cooperativas e sociedades laborais creadas nos tres anos anteriores á data da presentación da solicitude, que xurdan dalgún dos procesos regulados no punto 1 do artigo 5 da orde e, ademais, cumpran os requisitos regulados nos puntos 2 e 3 do mesmo artigo.
Segundo.
Obxecto e finalidade
Apoiar a creación de cooperativas e sociedades laborais, por parte de persoas traballadoras de entidades con negocios en crise ou sen remuda xeracional, por parte de persoas traballadoras autónomas ou mediante a transformación de todo tipo de sociedades, incluídas as cooperativas xuvenís.
Terceiro.
Bases reguladoras
Orde do 16 de maio de 2025 pola que se establecen as bases reguladoras do programa ES-Transforma en cooperativas ou sociedades laborais e se procede a súa convocatoria para a anualidade 2025 (código de procedemento TR802R).
Cuarto. Contía
O orzamento total ascende a dous millóns trescentos setenta mil euros (2.370.000 €), distribuído en dúas aplicacións orzamentarias:
A contía da axuda será equivalente ao 80 % do custo total dos gastos subvencionables para o caso de sociedades laborais e cooperativas constituídas por ausencia de remuda xeracional, previsto no artigo 5.1.a) e será equivalente ao 60 % do custo total dos gastos subvencionables para os casos de sociedades laborais e cooperativas constituídas por persoas autónomas ou por transformación doutras entidades, previstos no artigo 5.1.b) e 5.1.c). Nestes casos previstos nos artigos 5.1.a); 5.1.b) e 5.1.c), a contía da axuda polos conceptos subvencionables do artigo 6 terá os límites establecidos no artigo 7.1.
As axudas poden incrementarse no caso de que as entidades beneficiarias cumpran algunha das condicións reguladas no artigo 7.2 da orde.
En todo caso, a axuda total para cada entidade beneficiaria polos conceptos recollidos nos puntos 1 e 2 do artigo 7 da orde non poderá exceder os 46.000 euros.
Quinto.
Prazo de presentación de solicitudes
O prazo de presentación das solicitudes comezará o oitavo día hábil posterior ao día da publicación desta orde no
Diario Oficial de Galicia
e rematará o 15 de setembro de 2025, agás que se produza o suposto de esgotamento do crédito.
Santiago de Compostela, 16 de maio de 2025
RESOLUCIÓN do 27 de maio de 2025, da Dirección Xeral de Traballo Autónomo e Economía Social, pola que se fai pública a concesión dos premios á cooperación 2025 (código de procedemento TR802Q).
Consellería de Emprego, Comercio e Emigración — III. Outras disposicións — 10/06/2025

Mediante a Orde do 23 de decembro de 2024 pola que se establecen as bases reguladoras do certame Cooperativismo no ensino e os premios á cooperación, e se procede á súa convocatoria para o ano 2025, publicada no DOG núm. 21, do 31 de xaneiro de 2025, establecéronse as bases reguladoras dos premios á cooperación 2025.
Nestas bases reguladoras estableceuse que a Comisión Permanente do Consello Galego de Cooperativas actuará como tribunal e que a persoa titular da Dirección Xeral de Traballo Autónomo e Economía Social resolverá a concesión dos premios, que serán obxecto de publicación no
Diario Oficial de Galicia
.
Unha vez emitida a proposta de concesión dos premios pola Comisión Permanente do Consello Galego de Cooperativas, na súa reunión do 26 de maio de 2025, mediante a Resolución da Dirección Xeral de Traballo Autónomo e Economía Social, do 27 de maio de 2025, aprobouse a concesión dos premios.
Por todo o anterior,
Facer pública a concesión dos premios á cooperación 2025 ás entidades que se indican a continuación:
• Premio aos valores cooperativos para Rexenerando, Sociedade Cooperativa Galega.
• Premio ao mellor proxecto cooperativo novo para Illa Bufarda, Sociedade Cooperativa Galega.
• Premio á traxectoria cooperativa para Lemos, Sociedade Cooperativa Galega.
Santiago de Compostela, 27 de maio de 2025
EXTRACTO da Orde do 26 de maio de 2025 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D).
Consellería de Educación, Ciencia, Universidades e Formación Profesional — III. Outras disposicións — 10/06/2025

BDNS (Identif.): 838189.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/838189
Primeiro.
Obxecto
Convocar, en réxime de concorrencia non competitiva, axudas destinadas a subvencionar o funcionamento dos seguintes centros:
a) Escolas de música das cales sexan titulares os concellos (código de procedemento ED314E).
b) Escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais (código de procedemento ED314D).
Segundo.
Requisitos
1. Poderán solicitar estas axudas as persoas titulares das escolas de música sinaladas no punto anterior que conten coa correspondente autorización da Consellería de Educación, Ciencia, Universidades e Formación Profesional.
2. Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 30 de xuño de 2025.
Terceiro.
Bases reguladoras
Orde do 26 de maio de 2025 pola que se convocan axudas dirixidas a escolas de música públicas e escolas de música privadas dependentes de institucións sen ánimo de lucro (procedemento ED314E para escolas de música das cales sexan titulares os concellos e procedemento ED314D para escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais).
Cuarto.
Contía das axudas
1. Para as escolas de música dependentes de concellos a contía máxima da axuda por entidade beneficiaria non poderá superar a cantidade de nove mil euros (9.000 euros).
2. Para as escolas de música dependentes de asociacións ou fundacións sen ánimo de lucro a contía máxima da axuda por entidade beneficiaria non poderá superar a cantidade de nove mil euros (9.000 euros).
3. O importe total máximo poderá ser ampliado ao abeiro do establecido no artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
Desde o día seguinte ao da publicación desta convocatoria no
Diario Oficial de Galicia
ata o 31 de xullo de 2025.
Santiago de Compostela, 26 de maio de 2025
CORRECCIÓN DE ERROS. Orde do 16 de xaneiro de 2024 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, para a realización de obras de eficiencia enerxética en edificios e infraestruturas vinculados á prestación de servizos municipais, destinadas a concellos de Galicia, susceptibles de ser cofinanciadas pola Unión Europea no marco do programa Galicia Feder 2021-2027 (código de procedemento PR486D).
Vicepresidencia Primeira e Consellería de Presidencia, Xustiza e Deportes — III. Outras disposicións — 20/06/2025

Advertiuse un erro material no anexo V da devandita orde publicada no DOG núm. 13, do 18 de xaneiro de 2014.
O artigo 109.2 da Lei 39/2015, do 1 de outubro, do procedemento administrativo común das administracións públicas, permite que estas poidan rectificar, en calquera momento, de oficio ou por instancia dos interesados, os erros materiais, de feito ou aritméticos existentes nos seus actos.
Con base no anterior, procédese á corrección de erros e á publicación íntegra do devandito anexo V:
Na páxina 4344, no anexo V, Certificación da Secretaría, fase de xustificación, onde di:
«...aprobouse/aprobáronse a/as factura/s e/ou certificación/s de obra correspondente/s á execución do proxecto subvencionado, por importe total de ________ € (IVE excluído)...».
Debe dicir:
«...aprobouse/aprobáronse a/as factura/s e/ou certificación/s de obra correspondente/s á execución do proxecto subvencionado, por importe total de ________ € (IVE incluído)...».
RESOLUCIÓN do 3 de xuño de 2025 pola que se publican as subvencións concedidas ao abeiro da Orde do 30 de decembro de 2024 pola que se regulan as bases que rexerán o procedemento de concesión de axudas para a continuidade das casas niño que iniciasen a súa actividade entre o 1 de outubro de 2016 e o 31 de decembro de 2024, e se procede á súa convocatoria (código de procedemento BS403G).
Consellería de Política Social e Igualdade — III. Outras disposicións — 20/06/2025

No
Diario Oficial de Galicia
núm. 12, do 20 de xaneiro de 2025, publicouse a Orde da Consellería de Política Social e Igualdade, do 30 de decembro de 2024 pola que se regulan as bases que rexerán o procedemento de concesión de axudas para a continuidade das casas niño que iniciasen a súa actividade entre o 1 de outubro de 2016 e o 31 de decembro de 2024, e se procede á súa convocatoria (código de procedemento BS403G).
No
Diario Oficial de Galicia
núm. 38, do 25 de febreiro de 2025, publicouse a Orde do 18 de febreiro de 2025 pola que se modifica a Orde do 30 de decembro de 2024 pola que se regulan as bases que rexerán o procedemento de concesión de axudas para a continuidade das casas niño que iniciasen a súa actividade entre o 1 de outubro de 2016 e o 31 de decembro de 2024, e se procede á súa convocatoria (código de procedemento BS403G).
Unha vez rematada a tramitación de todas as solicitudes presentadas, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Primeiro. Publicar as subvencións concedidas ao abeiro da Orde da Consellería de Política Social e Igualdade, do 30 de decembro de 2024, pola que se regulan as bases que rexerán o procedemento de concesión de axudas para a continuidade das casas niño que iniciasen a súa actividade entre o 1 de outubro de 2016 e o 31 de decembro de 2024, e se procede á súa convocatoria (código de procedemento BS403G) que figuran no anexo.
Segundo. A concesión ten por finalidade, a través do financiamento da reposición do equipamento, material didáctico e/ou de xogo e obras de reforma, mantemento ou eficiencia enerxética e para a prestación dunha atención personalizada a nenos e nenas de 0-3 anos nos exercicios 2025, 2026, 2027 e 2028, dar continuidade ás casas niño que iniciasen a súa actividade entre o 1 de outubro de 2016 e o 31 de decembro de 2024.
Terceiro. Ás axudas obxecto desta convocatoria destínase un orzamento total 10.534.840,00 € dos cales 9.966.340,00 € imputaranse á aplicación orzamentaria 08.02.312B.470.0 e 568.500,00 € á aplicación 08.02.312B.770.0.
Santiago de Compostela, 3 de xuño de 2025
Os importes totais foron outorgados para a reposición do equipamento, material didáctico e/ou de xogo e obras de reforma, mantemento ou eficiencia enerxética e para a prestación dunha atención personalizada a nenos e nenas de 0-3 anos.
RESOLUCIÓN do 10 de xuño de 2025 pola que se dá publicidade ás subvencións concedidas ao abeiro da Resolución do 22 de decembro de 2023 pola que se establecen as bases reguladoras da concesión, en réxime de concorrencia competitiva, das axudas para a execución de proxectos innovadores dos grupos operativos da Asociación Europea da Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027, e se convocan para o ano 2024.
Axencia Galega da Calidade Alimentaria — III. Outras disposicións — 20/06/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, alínea b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e cantidade concedida.
Segundo o disposto no artigo 22.1 da Resolución do 22 de decembro de 2023, o órgano competente para ditar a resolución de concesión destas axudas é o director da Axencia Galega da Calidade Alimentaria.
Na súa virtude, a Dirección da Axencia Galega da Calidade Alimentaria
Publicar no
Diario Oficial de Galicia
as axudas concedidas ao abeiro da Resolución do 22 de decembro de 2023 pola que se establecen as bases reguladoras da concesión, en réxime de concorrencia competitiva, das axudas para a execución de proxectos innovadores dos grupos operativos da Asociación Europea da Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027, e se convocan para o ano 2024.
Santiago de Compostela, 10 de xuño de 2025
Convocatoria:
Resolución do 22 de decembro de 2023 pola que se establecen as bases reguladoras da concesión, en réxime de concorrencia competitiva, das axudas para a execución de proxectos innovadores dos grupos operativos da Asociación Europea da Innovación (AEI), cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027, e se convocan para o ano 2024.
Programa e crédito orzamentario:
Esta resolución financiarase con cargo á aplicación orzamentaria 14.A2.561A.770.0, con código do proxecto 2023 00002, por un valor total de 2.510.000,00 euros, distribuídos nas seguintes anualidades: 360.000,00 euros en 2024, 1.075.000,00 euros en 2025 e 1.075.000,00 euros en 2026. Financiarase integramente co cargo ao Plan estratéxico da PAC (PEPAC) 2023-2027, cunha achega do Fondo Europeo Agrícola de Desenvolvemento Rural (Feader) dun 80 %, con fondos propios da Xunta de Galicia dun 4 % e con fondos do Ministerio de Agricultura, Pesca e Alimentación dun 16 %.
Finalidade:
Execución de proxectos innovadores dos grupos operativos da Asociación Europea da Innovación (AEI).
Beneficiarios, proxectos e contías:
ORDE do 9 de xuño de 2025 pola que se modifica a autorización do centro privado Infórmate, de Ferrol.
Consellería de Educación, Ciencia, Universidades e Formación Profesional — III. Outras disposicións — 20/06/2025

A representación da titularidade do centro privado (CPR) Infórmate, de Ferrol, solicita a modificación da autorización para impartir o ciclo formativo de grao superior (CS) Dietética e a supresión do CM Xestión Administrativa.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para impartir o CS Dietética e suprimir o CM Xestión Administrativa; o centro queda configurado como se sinala a seguir:
Denominación xenérica: centro privado (CPR).
Denominación específica: Infórmate.
Código: 15033320.
Enderezo: rúa Cuntis, nº 50.
Localidade: Ferrol.
Concello: Ferrol.
Provincia: A Coruña.
Titular: Centro Gallego de Estudios In.formate, S.L.
Composición resultante:
• CS Desenvolvemento de Aplicacións Web (2 unidades para 20 postos escolares/unidade).
• CS Dietética (2 unidades para 20 postos escolares/unidade).
• CS de Formación para a Mobilidade Segura e Sostible (2 unidades para 20 postos escolares/unidade).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación do profesorado que impartirá docencia nos ditos ciclos, así como o equipamento.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando se deba modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de xuño de 2025
EXTRACTO da Orde do 27 de maio de 2025 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2025/26 (código de procedemento ED306A).
Consellería de Educación, Ciencia, Universidades e Formación Profesional — III. Outras disposicións — 20/06/2025

BDNS (Identif.): 840689.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/840689
Primeiro.
Persoas beneficiarias
O alumnado que no curso académico 2025/26 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúna os requisitos académicos, persoais, de lugar de residencia e económicos establecidos na orde de convocatoria.
Segundo.
Obxecto
Regular o procedemento (código de procedemento ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro.
Bases reguladoras
Orde do 27 de maio de 2025 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2025/26 (código de procedemento ED306A).
Cuarto.
Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 18 de xullo de 2025 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 4 de agosto de 2025 (este incluído).
2. Prazo de presentación de solicitudes en período extraordinario entre o 1 e o 5 de setembro de 2025, ambos incluídos.
Santiago de Compostela, 27 de maio 2025
EXTRACTO da Resolución do 17 de xuño de 2025 pola que se establecen as bases reguladoras das axudas ás explotacións agrícolas pertencentes á indicación xeográfica protexida Faba de Lourenzá e se convocan para o ano 2025 (código de procedemento MR302C).
Axencia Galega da Calidade Alimentaria — III. Outras disposicións — 27/06/2025

BDNS (Identif.): 842301.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/842301
Primeiro.
Persoas beneficiarias
Poderán ser beneficiarias destas axudas as persoas físicas e xurídicas titulares de explotacións agrarias situadas na área xeográfica delimitada para a IXP Faba de Lourenzá e que cumpran os seguintes requisitos:
a) Ser titulares dunha explotación inscrita no Rexistro de Explotacións Agrarias de Galicia que estivese en estado de alta con anterioridade ao 1 de xaneiro de 2025, agás quen iniciase a actividade a través dun cambio de titularidade de explotacións en estado de alta con anterioridade a esa data.
b) Que a explotación estea inscrita no rexistro de plantacións da IXP Faba de Lourenzá e teña feita a declaración de sementeira correspondente ao ano 2024.
c) Cumprir coas obrigas establecidas no artigo 11 da Lei 9/2007, do 13 de xuño, de subvencións de Galicia, e non estar incursa en ningunha das circunstancias previstas no seu artigo 10.
Segundo.
Obxecto
Esta resolución ten por obxecto establecer as bases reguladoras dunha liña de axudas ás persoas titulares de explotacións agrarias inscritas no rexistro de plantacións da indicación xeográfica protexida (IXP) faba de Lourenzá, para compensar parcialmente os sobrecustos de produción destas explotacións, e proceder á súa convocatoria para o ano 2025.
Serán subvencionables as superficies cultivadas polas persoas inscritas no rexistro de plantacións da IXP Faba de Lourenzá que fosen obxecto de declaración de sementeira durante o ano 2024.
Terceiro.
Bases reguladoras
Resolución do 17 de xuño de 2025 pola que se establecen as bases reguladoras das axudas ás explotacións agrícolas pertencentes á indicación xeográfica protexida Faba de Lourenzá e se convocan para o ano 2025.
Cuarto.
Importe
1. Estas axudas outorgaranse ao abeiro do disposto no Regulamento (UE) nº 1408/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector agrícola.
2. A contía individualizada da axuda para cada persoa física ou xurídica beneficiaria será, como máximo, de 2.000 € por hectárea sementada con fabas destinadas á comercialización como Faba de Lourenzá. Non se concederán axudas superiores aos 20.000 € por persoa titular.
3. A dotación orzamentaria da convocatoria é de setenta e dous mil euros (72.000 €).
Quinto.
Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da resolución no
Diario Oficial de Galicia
.
Santiago de Compostela, 17 de xuño de 2025
ORDE do 25 de xuño de 2025 pola que se dispón o nomeamento dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 27/06/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Marta Villaverde Acuña como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao.
Santiago de Compostela, 25 de xuño de 2025
RESOLUCIÓN do 18 de xuño de 2025 pola que se ordena a publicación do Acordo do Consello da Xunta de Galicia, do 16 de xuño de 2025, polo que se declara festa de interese turístico de Galicia a Feira Tradicional dos Remedios (Ponteareas, Pontevedra).
Axencia de Turismo de Galicia — III. Outras disposicións — 27/06/2025

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia de Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 16 de xuño de 2025, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Feira Tradicional dos Remedios (Ponteareas, Pontevedra)».
Santiago de Compostela, 18 de xuño de 2025
RESOLUCIÓN do 18 de xuño de 2025 pola que se ordena a publicación do Acordo do Consello da Xunta de Galicia do 16 de xuño de 2025 polo que se declara festa de interese turístico de Galicia As Carrozas do San Cidre (Boqueixón, A Coruña).
Axencia de Turismo de Galicia — III. Outras disposicións — 27/06/2025

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia de Turismo de Galicia dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 16 de xuño de 2025, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, As Carrozas do San Cidre (Boqueixón, A Coruña)».
Santiago de Compostela, 18 de xuño de 2025
EXTRACTO da Resolución do 20 de maio de 2025, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se convocan os premios de innovación educativa aos proxectos sobre consumo responsable Galicons-net (código de procedemento IN116A).
Instituto Galego do Consumo e da Competencia — III. Outras disposicións — 03/06/2025

BDNS (Identif.): 836462.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/836462
Primeiro.
Persoas beneficiarias
Poderán participar os centros docentes non-universitarios públicos, privados e concertados da Comunidade Autónoma de Galicia que estean a participar no programa Galicons-net no curso 2024/25 a través dalgunha destas dúas vías: a) convocatoria do Plan Proxecta; b) solicitude formalizada do programa a través do Instituto Galego do Consumo e da Competencia.
Segundo.
Obxecto
Convocar e regular os premios de innovación educativa aos proxectos sobre consumo responsable Galicons-net (código de procedemento IN116A).
Terceiro. Bases reguladoras
Resolución do 20 de maio de 2025, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se convocan os premios de innovación educativa aos proxectos sobre consumo responsable Galicons-net (código de procedemento IN116A).
Cuarto.
Importe
Concederase un premio de 1.500 euros para o mellor proxecto en cada unha das categorías de participación.
Quinto.
Prazo de presentación de solicitudes
As solicitudes presentaranse no prazo de 10 días hábiles, que contarán desde o día seguinte ao da publicación desta resolución no
Diario Oficial de Galicia
.
Santiago de Compostela, 20 de maio de 2025
RESOLUCIÓN do 22 de maio de 2025 polo que se fan públicas as subvencións concedidas ao abeiro da Resolución do 17 de febreiro de 2025 pola que se aproban as bases reguladoras para a concesión, en réxime de concorrencia non competitiva, de subvencións destinadas a concellos para a instalación de sistemas de depuración autónomos no ámbito territorial da Demarcación Hidrográfica de Galicia-Costa e se convocan para o ano 2025 (código de procedemento AU300B).
Augas de Galicia — III. Outras disposicións — 03/06/2025

O 28 de febreiro de 2025 publicouse no
Diario Oficial de Galicia
a Resolución do 17 de febreiro de 2025 pola que se aproban as bases reguladoras para a concesión, en réxime de concorrencia non competitiva, de subvencións destinadas a concellos para a instalación de sistemas de depuración autónomos no ámbito territorial da Demarcación Hidrográfica de Galicia-Costa e se convocan para o ano 2025 (código de procedemento AU300B).
O 6 de maio de 2025 e o 16 de maio de 2025, a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios.
Segundo o recollido na Resolución do 17 de febreiro de 2025 citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 15 da Resolución do 17 de febreiro de 2025, xa citada,
Facer pública no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 22 de maio de 2025
EXTRACTO da Orde do 19 de maio de 2025 pola que se convoca a primeira edición de 2025 do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio (código de procedemento CO301B).
Consellería de Emprego, Comercio e Emigración — III. Outras disposicións — 03/06/2025

BDNS (Identif.): 835775.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/835775
Primeiro.
Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo.
Obxecto
O obxecto é a convocatoria da primeira edición de 2025 do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Terceiro.
Bases reguladoras
As bases reguladoras son as aprobadas pola Orde do 30 de abril de 2025 pola que se establecen as bases reguladoras para a concesión no ano 2025 das axudas, en réxime de concorrencia non competitiva, do programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio, e se procede á apertura do prazo para a adhesión dos comercios (código de procedemento CO301B) (DOG núm. 94, do 19 de maio).
Cuarto.
Importe
Para a concesión destas axudas destinaranse 2.500.000 € con cargo á aplicación orzamentaria 14.06.751A.480.1 dos orzamentos xerais da Comunidade Autónoma de Galicia para o ano 2025.
Quinto.
Data de descarga dos bonos
Os bonos estarán dispoñibles na web www.bonosactivacomercio.gal para a súa descarga polas persoas usuarias desde o 4 de xuño de 2025, ás 9.00 horas, ata que o importe total dos descontos efectivamente realizados en compravendas alcance os 2.500.000 €.
Mediante a orde da Consellería de Emprego, Comercio e Emigración poderase modificar a antedita data se razóns organizativas ou doutra índole así o aconsellasen, e daráselle a oportuna publicidade.
Santiago de Compostela, 19 de maio de 2025
EXTRACTO da Orde do 27 de maio de 2025 pola que se establecen as bases reguladoras e se convocan os premios extraordinarios de bacharelato correspondentes ao curso 2024/25 (código de procedemento ED311A).
Consellería de Educación, Ciencia, Universidades e Formación Profesional — III. Outras disposicións — 03/06/2025

BDNS (Identif.): 835860.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/835860
Primeiro. Persoas beneficiarias
Alumnado que finalice os estudos de bacharelato no curso 2024/25 nun centro docente da Comunidade Autónoma de Galicia, ben na modalidade presencial ou na modalidade a distancia, e que sexa proposto para título na convocatoria ordinaria do dito curso e obtivese unha nota media do bacharelato igual ou superior a 8,75.
Segundo. Obxecto
Convocar na Comunidade Autónoma de Galicia os premios extraordinarios de bacharelato (código de procedemento ED311A) para o alumnado que finalice os estudos de bacharelato no curso 2024/25 nun centro docente da Comunidade Autónoma de Galicia e cumpra os requisitos establecidos nesta orde.
Terceiro. Bases reguladoras
Orde do 27 de maio de 2025 pola que se establecen as bases reguladoras e se convocan os premios extraordinarios de bacharelato correspondentes ao curso 2024/25 (código de procedemento ED311A).
Orde ECD/482/2018, do 4 de maio, pola que se regulan os premios nacionais de bacharelato establecidos pola Lei orgánica 2/2006, do 3 de maio, de educación (BOE núm. 115, do 11 de maio).
Cuarto. Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto. Características do procedemento de solicitude dos premios
O procedemento de solicitude para optar aos premios extraordinarios de bacharelato terá dúas fases diferenciadas:
1. Na primeira fase, o alumnado deberá solicitar primeiramente a matrícula na proba PEB.
2. Na segunda fase, unha vez publicadas as cualificacións definitivas na proba PEB, o alumnado deberá formalizar unha solicitude para optar á subvención do premio extraordinario de bacharelato.
Sexto. Prazo de presentación de solicitudes
1. Na primeira fase, matrícula na proba PEB, o prazo de presentación de solicitudes será de cinco (5) días hábiles contados desde o día seguinte á publicación desta orde.
2. Na segunda fase, solicitude para optar á subvención do premio extraordinario de bacharelato, o prazo de presentación de solicitudes será dun (1) mes a partir do día seguinte da publicación das listaxes de cualificacións definitivas da proba PEB.
Santiago de Compostela, 27 de maio de 2025
CORRECCIÓN DE ERROS. Resolución do 13 de maio de 2025 pola que se ordena a publicación do Acordo do Consello da Xunta de Galicia, do 12 de maio de 2025, polo que se aproba a modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 03/06/2025

Advertido un erro na dita resolución, publicada no
Diario Oficial de Galicia
número 95, do martes 20 de maio de 2025, cómpre facer a seguinte corrección:
Na páxina 28292, onde di:
«CÓDIGO - DESCRICIÓN DAS FORMACIÓNS ESPECÍFICAS
Debe dicir:
«CÓDIGO - DESCRICIÓN DAS FORMACIÓNS ESPECÍFICAS
RESOLUCIÓN do 20 de maio de 2025, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 9 de xullo de 2024 pola que se aproban as bases reguladoras do Programa de apoio para a contratación de mulleres en ocupacións masculinizadas e para a adaptación de espazos nas empresas, e se procede á súa convocatoria para o ano 2024 (código de procedemento TR349W).
Consellería de Emprego, Comercio e Emigración — III. Outras disposicións — 03/06/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 44.04.322C.470.3 e 44.04.322C.770.0 da Orde do 9 de xullo de 2024 pola que se aproban as bases reguladoras do Programa de apoio para a contratación de mulleres en ocupacións masculinizadas e para a adaptación de espazos nas empresas, e se procede á súa convocatoria para o ano 2024 (
Diario Oficial de Galicia
número 139, do 18 de xullo).
As persoas interesadas poden acceder e consultar as listaxes de concesión das axudas, con indicación da convocatoria, da persoa beneficiaria e da cantidade concedida pola subvención outorgada na seguinte ligazón:
https://www.infosubvenciones.es/bdnstrans/GE/es/convocatorias/775125/concesiones
Santiago de Compostela, 20 de maio de 2025
RESOLUCIÓN do 18 de xuño de 2025 pola que se ordena a publicación do Acordo do Consello da Xunta de Galicia, do 16 de xuño de 2025, polo que se declara festa de interese turístico de Galicia a Semana Santa do Carballiño (Ourense).
Axencia de Turismo de Galicia — III. Outras disposicións — 27/06/2025

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia de Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 16 de xuño de 2025, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Semana Santa do Carballiño (Ourense)».
Santiago de Compostela, 18 de xuño de 2025
RESOLUCIÓN do 18 de xuño de 2025 pola que se ordena a publicación do Acordo do Consello da Xunta de Galicia, do 16 de xuño de 2025, polo que se declara festa de interese turístico de Galicia a Feira Cabalar do San Martiño de Francos (Teo, A Coruña).
Axencia de Turismo de Galicia — III. Outras disposicións — 27/06/2025

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia de Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 16 de xuño de 2025, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Feira Cabalar do San Martiño de Francos (Teo, A Coruña)».
Santiago de Compostela, 18 de xuño de 2025
ORDE do 21 de maio de 2025 pola que se modifica a autorización do Centro Privado Plurilingüe Cristo Rey, da Coruña.
Consellería de Educación, Ciencia, Universidades e Formación Profesional — III. Outras disposicións — 03/06/2025

A representación da titularidade do centro privado (CPR) Plurilingüe Cristo Rey, da Coruña, solicita a modificación da autorización para impartir o ciclo formativo de grao medio (CM) Planta química.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro para impartir o CM Planta química. O centro queda configurado como se sinala a seguir:
Composición resultante:
• Educación secundaria obrigatoria: 16 unidades.
• Bacharelato: 10 unidades das modalidades de Ciencias e Tecnoloxía; Humanidades e Ciencias Sociais.
• Formación profesional.
• Ciclos formativos de grao medio (CM): 1 CM Planta química (2 unidades, 30 alumnos/as cada unha).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación do profesorado que impartirá docencia, así como o equipamento.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando deban modificarse calquera dos datos que sinala a presente orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 21 de maio de 2025